રાજ્ય સરકારના તમામ સરકારી અધિકારી/કર્મચારીઓના ઈ-મેઈલ બોક્સની સ્ટોરેજ લિમિટ વધારવા માટેની કામગીરી પણ પૂર્ણ કરવામાં આવી છે. રાજ્યની તમામ ગ્રામપંચાયતો ખાતે ફૂલ ટુ વાઈફાઈ એક્સેસ પોઈન્ટ ઇન્સ્ટોલ કરવાની કામગીરી પણ પ્રગતિ હેઠળ છે અને પીઓસી (પ્રૂફ ઑફ કોન્સેપ્ટ)ની કામગીરી પણ પ્રગતિ હેઠળ છે. રાજ્યની નગરપાલિકાઓ ખાતે વાઈફાઈ સુવિધા પૂરી પાડવા અંગે આરએફપી જીઆઈએલની વેબસાઈટ ઉપર અપલોડ કરવામાં આવી છે. તો ગાંધીનગર ખાતેની વિવિધ સરકારી કચેરીઓ ખાતે પૂરી પાડવામાં આવેલા સચિવાલય ઇન્ટીગ્રેટેડ કોમ્યુનિકેશન નેટવર્ક (એસઆઈસીએન)ની સુવિધાને આઈપી બેઝડ અપગ્રેડેશન માટે પણ ઉક્ત વેબસાઈટ ઉપર અપલોડ કરવામાં આવી છે.